கேள்வி: செங்கழுத்து உள்ளான் - விளக்கம் குறித்து விரிவாக சொல்லுங்கள்.
பதில்: காடை அளவுள்ள இது சுமார் 19 செ.மீ. நீளம் இருக்கும். பெண் பறவையைவிட ஆண்பறவை சற்று சிறியது. இதன் அலகு கறுப்பாகவும், விழிப்படலம் பழுப்பாகவும், கால்கள் நீலங்கலந்த கறுப்பாகவும் இருக்கும். கோடைக் காலத்தில் அதாவது இனப்பெருக்ககாலதில் இதன் கழுத்து செம்பழுப்பு நிறமாக திகழ்வதால் இப்பெயரை இது பெற்றது. ஆனால் குளிர் காலத்தில் இது இந்தியாவுக்கு வலசை வரும்போது இதன் கழுத்தில் அந்த நிறத்தைக் காணமுடியாது. குளிர் காலத்தில் இவை வலசை வரும்போது வெள்ளை உள்ளான் ஒத்திருக்கும். உடம்பின் மேற்பகுதி வெள்ளையும் சாம்பலுமாக இருக்கும். கண்ணின் வழியாக ஒரு கரும் புருவக்கோடு செல்லும். பறக்கும்போது இறக்கைகளில் வெள்ளைப் பட்டை தெளிவாக தெரியும். {| class="wikitable" |+பொதுவான அளவீடுகள் |- | style="padding-right: 1em;padding-left:0.35em;" | நீளம் || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | எடை || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | சிறகு அகலம் || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | சிறகு || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | வால் || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | அலகு || style="padding-right: 0.5em;padding-left:0.5em;" | |- | style="padding-right: 1em;padding-left:0.35em;" | கணுக்கால் || style="padding-right: 0.5em;padding-left:0.5em;" | |}
கேள்வி: செங்கழுத்து உள்ளான் - காணப்படும் இடங்கள் பற்றி விளக்கவும்.
பதில்: கடற்கரைகளிலும் கடற்கரை சார்ந்த ஆழமற்ற நீர்நிலைகளிலும் ஆங்காங்கே காணலாம். கோடிக் கரையில் காணப்பட்ட குறிப்பு உள்ளது. 20 முதல் 100 வரையான கூட்டமாகக் கடலில் நீந்தித்திரியும். படகுகள் நெருங்கும் போது கூட்டமாக எழுந்து பறந்து தொலைவில் சென்று அமர்ந்து கொள்ளும்.